Gradsko vijeće Grada Delnica, na temelju članka 31. stavka 3. Zakona o postupanju s nezakonito izgrađenim zgradama (NN 86/12, 143/13, 65/17 i 14/19), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 40. Statuta Grada Delnica (SN GD 02/21), današnjeg dana donosi

**IZVJEŠĆE O UTROŠKU NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU 2022. GODINI**

**Članak 1.**

(1) Sukladno odredbama Zakona o postupanju s nezakonito izgrađenim zgradama, ozakonjuju se nezakonito izgrađene zgrade za čije su ozakonjenje podnositelji zahtjeva odnosno vlasnici zgrada dužni, prije donošenja odgovarajućeg akta ozakonjenja, platiti naknadu za zadržavanje nezakonito izgrađene zgrade u prostoru.

(2) Trideset posto sredstva naknade za zadržavanje nezakonito izgrađene zgrade na području Grada Delnica, prihod su Proračuna Grada Delnica, a koriste se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja, te se ovim Izvješćem želi, na javan i transparentan način prikazati njezino namjensko trošenje.

|  |  |  |  |  |  |  |
| --- | --- | --- | --- | --- | --- | --- |
| **Pozicija**  **u proračunu** | **Aktivnost** | **Plan (kn)** | Izvršenje | **Izvršenje po izvoru nezakonita izgradnja** | **Drugi izvori** | **Napomena** |
| 498.2 | IZRADA DPU,  UPU, PPU | 25.000,00 | 24.412,50 | 300,00 | 24.112,50 | vlastiti prihodi |
| **UKUPNO** | | **25.000,00** | **24.412,50** | **300,00** | **24.112,50** |  |

**Članak 2.**

Ovo se Izvješće prihvaća i objavit će se u „Službenim novinama Grada Delnica“.

KLASA: 363-01/21-01/24

URBROJ: 2170-6-40-5-23-04

Delnice, 14. rujna 2023. godine

Gradsko vijeće Grada Delnica

Predsjednica

Ivana Pečnik Kastner, v.r.